**AVOKULMAGLAUKOOMA**

***ICD-luokitus***

H40.10-H40.19 Avokulmaglaukooma (esim. glaucoma simplex, capsulare et non hypertensivum)

***Perusterveydenhuolto***

* Avokulmaglaukoomasta yleislääkärin tulee tietää, että
1. normaali keskeinen näöntarkkuus ja tilastollisesti normaali silmänpaine (10-21 mmHg) eivät sulje pois avokulma-glaukoomaa
2. sormiperimetrialla suoritetun näkökenttätutkimuksen avulla on mahdollista saada kiinni vain hyvin pitkälle edenneet tapaukset
3. glaukoomalääkkeet, myös silmätipat, voivat aiheuttaa haittavaikutuksia myös muualle elimistöön
4. riskitekijät lisäävät glaukooman todennäköisyyttä (esim. glaukooman esiintyminen lähisukulaisilla ja likitaittoisuus)
* Yleislääkärin tulee hallita äkillisen sulkukulmaglaukooma-kohtauksen diagnostiikka ja ensihoidon periaatteet.

***Kiireettömässä lähetteessä edellytettävät tiedot***

* Näöntarkkuus, silmänpainetaso, riskitekijät, yleissairaudet ja lääkitykset.

***Erikoissairaanhoito***

* Glaukooman diagnostiikka, seuranta ja hoito edellyttävät silmätautien erikoislääkärin osaamista, silmätautien erikoisalan laitteistoa ja erityisosaamista.
* Erikoissairaanhoito vastaa todetun glaukooman hoidon ja seurannan järjestämisestä.

***Diagnostiikka ja seuranta***

* Lähtökohtana on Käypä hoito -suosituksen hyvä diagnostiikan ja seurannan taso (gonioskopia, näkökenttätutkimus ja kuvaus joko hermosäiekerroksesta tai näköhermonpäästä, seuranta 1–2 vuoden välein).
* Vähimmäisvaatimuksena on Käypä hoito -suosituksen tyydyttävä diagnostiikan ja seurannan taso (gonioskopia, näkökenttätutkimus, seuranta kerran vuodessa).
* Silmänpaineen mittauksen, kuvauksen ja näkökenttien perusteella lääkäri laatii yksilöllisen seuranta- ja hoitosuunnitelman, jossa määritellään silmänpaineen ideaalinen taso sekä reagointiraja, jolloin hoitoa tehostetaan ja mitä hoitovaihtoehtoja käytetään.

***Käypä hoito -suositus (***Avokulmaglaukooma)

[www.kaypahoito.fi](http://www.kaypahoito.fi)

***Työryhmä (Suomen silmäylilääkärit):***

Pirjo Aisala, Rovaniemi, Merja Hurskainen, Kajaani, Kai Kaarniranta, KYS, Sirpa Kaipiainen, Joensuu, Sanna Leinonen, Hämeenlinna, Jukka Moilanen, HUS, Eeva Orhanen, Seinäjoki, Pasi Pehkonen, Pori, Kati Ranta, Mikkeli, Ville Saarela, OYS, Niko Setälä, Jyväskylä, Raimo Tuuminen, Kotka, Anja, Tuulonen, Tays, Hannu Uusitalo, Tampereen yliopisto, Hanna Vaahtoranta-Lehtonen, TYKS, Juha Välimäki, Lahti

***Yhteyshenkilö:***Anja Tuulonen (anja.tuulonen(at)pshp.fi), Tays Silmäkeskus